CELEX: C2007/269/90
Language: hu
Date: 2007-11-10 00:00:00
Title: T-317/07. sz. ügy: 2007. augusztus 27-én benyújtott kereset – Bizottság kontra B2Test

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/50
            
         2007. augusztus 27-én benyújtott kereset – Bizottság kontra B2Test
   (T-317/07. sz. ügy)
   (2007/C 269/90)
   Az eljárás nyelve: francia
   Felek
   
      Felperes: az Európai Közösségek Bizottsága (Brüsszel, Belgium) (képviselők: L. Escobar Guerrero meghatalmazott, és E. Bouttier avocat)
   
      Alperes: B2Test (Gardanne, Franciaország)
   Kereseti kérelmek
   
               —
            
            
               Az Elsőfokú Bíróság kötelezze a B2Test társaságot, hogy fizessen a felperesnek 50 110,72 eurót, amely a 43 437,94 eurós főkövetelésnek és a 2004. december 23-ig esedékes 6 672,78 euró késedelmi kamatnak felel meg;
            
         
               —
            
            
               kötelezze a B2Test társaságot – ezzel megegyező kamatlábbal – napi 8,03 euró megfizetésére a 2004. december 24-től a teljes kifizetés időpontjáig felmerülő késedelmi kamatok címén;
            
         
               —
            
            
               a B2Test társaságot kötelezze a jelen ügy költségeinek viselésére.
            
         Jogalapok és fontosabb érvek
   A jelen, választottbírósági kikötésre alapított keresettel a felperes azt kéri, hogy az Elsőfokú Bíróság kötelezze az alperest a Közösség által nyújtott előleg késedelmi kamatokkal növelt összegének visszatérítésére egy meghatározott, kutatásra és technológiafejlesztésre (ideértve a bemutatót is) vonatkozó, az ipari és építőanyag-technológiák területén megvalósuló program (1994–1998) (1) keretében a „Research and development of a new safety flooring based on recycled plastic and rubber materials for an environmental and economical added value” projektre vonatkozóan kötött BRST-CT-98-5452. sz. szerződés nem teljesítése miatt.
   A szerződés értelmében az alperesnek rendszeresen be kellett nyújtania a Bizottsághoz a szerződésben előírt tudományos és pénzügyi dokumentumokat. A felperes szerint az alperes a szerződésben előírt dokumentumoknak csupán egy részét nyújtotta be, közel három évvel a megszabott határidőt követően. A projektre vonatkozó zárójelentést egyáltalán nem nyújtotta be. A felperes tehát arra hivatkozik, hogy az alperes nem teljesítette szerződéses kötelezettségeit, és köteles a Bizottságnak visszafizetni az utóbbi által eredetileg nyújtott előleg összegét.
   
      (1)  HL 1994., L 222., 19. o.